কাজুও হতোয়ামা

**কাজুও হতোয়ামা** (鳩山 和夫, হতোয়ামা কাজুও; ৬ মে ১৮৫৬ - ৩ অক্টোবর ১৯১১) ছিলেন একজন জাপানি আইনজীবী এবং রাজনীতিবিদ। তিনি ১৮৯৬ থেকে ১৮৯৭ সাল পর্যন্ত প্রতিনিধি পরিষদের স্পিকার হিসেবে দায়িত্ব পালন করেছিলেন। তিনি ছিলেন বিশিষ্ট হতোয়ামা পরিবারের প্রধান। তিনি প্রধানমন্ত্রী ইচিরো হতোয়ামার পিতা এবং প্রধানমন্ত্রী য়ুকিও হতোয়ামার প্রপিতামহ।

## প্রারম্ভিক জীবন এবং শিক্ষা

হতোয়ামা বর্তমান টোকিওর মিনাতোতে অবস্থিত কাতসুয়ামা বংশের একটি সামুরাই পরিবারে জন্মগ্রহণ করেছিলেন। 

তিনি ১৮৭৫ সালে টোকিও কাইসেই স্কুল থেকে স্নাতক ডিগ্রি অর্জন করেন। তিনি সরকারের উদ্যোগে বিদেশে অধ্যয়ন প্রোগ্রামের জন্য নির্বাচিত হন। এরপর তিনি কলম্বিয়া বিশ্ববিদ্যালয় (বিএল, ১৮৭৭) এবং ইয়েল বিশ্ববিদ্যালয় আইন স্কুলে (এমএল, ১৮৭৮; ডিসিএল, ১৮৮০) অধ্যয়ন করেন। 

## কর্মজীবন

১৮৮০ সালে টোকিওতে ফিরে আসার পর, হতোয়ামা টোকিও বিশ্ববিদ্যালয়ে বক্তৃতা দেওয়ার সময় একটি আইন অনুশীলন শুরু করে। এটি ১৮৭৭ সালে তার পুরানো স্কুল এবং আরও দুটি প্রতিষ্ঠানকে একত্রিত করে গঠিত হয়েছিল। 

এরপর তিনি ওকুমা শিগেনোবু প্রতিষ্ঠিত *রিক্কেন কাইশিন্তো* রাজনৈতিক দলে যোগ দেন এবং রাজনীতিতে সক্রিয় হন। ১৮৯০ সালে, ওকুমার অনুরোধে তিনি টোকিও সেমন গাক্কোর সভাপতি নিযুক্ত হন। এটি পরে ওয়াসেদা বিশ্ববিদ্যালয়ে পরিণত হয়। তিনি ১৯০৭ সাল পর্যন্ত এই প্রতিষ্ঠানের প্রধান ছিলেন।  ১৯০১ সালে, তাকে ইয়েলের ২০০তম বার্ষিকী উদযাপনে আমন্ত্রণ জানানো হয় এবং আইনে সম্মানসূচক ডক্টরেট ডিগ্রি প্রদান করা হয়। 

১৮৯২ সালের সাধারণ নির্বাচনে তিনি প্রতিনিধি পরিষদে নির্বাচিত হন এবং এরপর আটবার পুনরায় নির্বাচিত হন।  ১৮৯৬ সালে তিনি প্রতিনিধি পরিষদের স্পিকার নির্বাচিত হন। তবে, হতোয়ামা এবং ওকুমার মধ্যকার সম্পর্কে ফাটল দেখা দেয়। যদিও হতোয়ামা ওকুমার প্রথম মন্ত্রিসভায় পররাষ্ট্রমন্ত্রী হওয়ার জন্য মনোনিবেশ করেছিলেন,  তবুও তাকে এই পদ থেকে সরিয়ে দেওয়া হয়েছিল। ১৮৯৮ সালে তিনি কেবল উপমন্ত্রী হিসেবে দায়িত্ব পালন করেছিলেন। ১৯০৭ সালের এপ্রিল মাসে, তাকে ওয়াসেদা থেকে অপসারণ করা হয় এবং বোর্ড সদস্যের মর্যাদায় অবনতি করা হয়। ১৯০৮ সালের জানুয়ারিতে তিনি *রিক্কেন কাইশিন্তো* ত্যাগ করে প্রতিদ্বন্দ্বী রিক্কেন সেইয়ুকাই দলে যোগ দেন। 

১৯০৮ সালে তিনি টোকিও সিটি অ্যাসেম্বলিতে নির্বাচিত হন। ১৯১০ সালে, তিনি টোকিও বার অ্যাসোসিয়েশনের সভাপতি নির্বাচিত হন। 

## পরিবার
হতোয়ামার স্ত্রী হারুকো হতোয়ামা ছিলেন একটি মহিলা বিশ্ববিদ্যালয় সহ-প্রতিষ্ঠাতা। বর্তমানে এটি কিয়োরিৎসু মহিলা বিশ্ববিদ্যালয় নামে পরিচিত। তার ছেলে হলেন প্রাক্তন প্রধানমন্ত্রী ইচিরো হাতোয়ামা। তিনি লিবারেল ডেমোক্রেটিক পার্টি (এলডিপি) প্রতিষ্ঠা করেছিলেন এবং এর প্রথম সভাপতি ছিলেন।  তার নাতি ছিলেন প্রাক্তন পররাষ্ট্রমন্ত্রী ইচিরো হতোয়ামা । তার ছোট প্রপৌত্র কুনিও হতোয়ামা ১২ জুন, ২০০৯ পর্যন্ত প্রধানমন্ত্রী তারো আসোর অধীনে অভ্যন্তরীণ বিষয়ক ও যোগাযোগ মন্ত্রী হিসেবে দায়িত্ব পালন করেন। তার বড় প্রপৌত্র ইউকিও হতোয়ামা জাপানের ডেমোক্রেটিক পার্টির (ডিপিজে) নেতা এবং প্রতিনিধি পরিষদে হোক্কাইদোর ৯ম জেলার প্রতিনিধিত্ব করেন। ২০০৯ সালের নির্বাচনে বিরোধী জোটের জয়ের পর, ইউকিও ১৬ সেপ্টেম্বর, ২০০৯ তারিখে প্রধানমন্ত্রী হন।  তার জামাতা ছিলেন সুজুকি কিসাবুরো ছিলেন একজন বিচারক, প্রসিকিউটর, প্রকিউরেটর এবং বিচার ও স্বরাষ্ট্রমন্ত্রী ছিলেন। 

## বাসস্থান
১৮৯১ সালে হতোয়ামা এবং তার পরিবার টোকিওর বুঙ্কিওর ওটোওয়া পাড়ায় বসবাস করতেন।  গ্রেট কান্টো ভূমিকম্পের পর, তার ছেলে ইচিরো এই সাইটে একটি নতুন পশ্চিমা-শৈলীর প্রাসাদ চালু করেন। এটি এখন হতোয়ামা হল (鳩山会館*হতোয়ামা কাইকান* ) নামে পরিচিত।
## তথ্যসূত্র

## বহিঃসংযোগ
* Itoh, Mayumi (2003). ''The Hatoyama Dynasty: Japanese Political Leadership through the Generations''. New York: Palgrave Macmillan. , . .

বিষয়শ্রেণী:১৮৫৬-এ জন্ম
বিষয়শ্রেণী:১৯১১-এ মৃত্যু
বিষয়শ্রেণী:টোকিওর রাজনীতিবিদ
বিষয়শ্রেণী:টোকিও বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইয়েল ল স্কুলের প্রাক্তন শিক্ষার্থী
বিষয়শ্রেণী:হতোয়ামা পরিবার
বিষয়শ্রেণী:২০শ শতাব্দীর জাপানি রাজনীতিবিদ
বিষয়শ্রেণী:জাপানি কূটনীতিবিদ
বিষয়শ্রেণী:জাপানি শিক্ষায়তনিক
বিষয়শ্রেণী:প্রতিনিধি পরিষদের (জাপান) সদস্য
বিষয়শ্রেণী:প্রতিনিধি পরিষদের (জাপান সাম্রাজ্য) সদস্য
বিষয়শ্রেণী:ওয়াসেদা বিশ্ববিদ্যালয়
বিষয়শ্রেণী:১৯শ শতাব্দীর জাপানি আইনজীবী